b'\n_START_ARTICLE_\nFantomas Juodulys\n_START_PARAGRAPH_\nFantomas Juodulys \xe2\x80\x93 fiktyvus Volto Disn\xc4\x97jaus komiks\xc5\xb3 charakteris, pasirodantis Peliuko Mikio pasaulio serijose kaip vienas did\xc5\xbeiausi\xc5\xb3 nusikalt\xc4\x97li\xc5\xb3 ir prie\xc5\xa1\xc5\xb3. Debiutavo jis 1939 m. serijoje \xe2\x80\x9ePeliukas Mikis pergudrauja Fantom\xc4\x85 Juodul\xc4\xaf\xe2\x80\x9c._NEWLINE_Daugelis dailinink\xc5\xb3 per de\xc5\xa1imtme\xc4\x8dius vyst\xc4\x97 Fantomo Juodulio istorij\xc4\x85. Pirmasis pakartotinis pasirodymas buvo ital\xc5\xb3 komikse Topolino e il doppio segreto di Macchia Nera (autoriai: Guido Martina ir Romano Scarpa) 1955 m. Jungtin\xc4\x97se Valstijos Juodulys komiksuose atgijo tik 1964 m., kada, pradedant \xe2\x80\x9eFantomo Juodulio sugr\xc4\xaf\xc5\xbeimu\xe2\x80\x9c, per por\xc4\x85 met\xc5\xb3 buvo pie\xc5\xa1iamos istorijos apie nusikalt\xc4\x97lio darbelius. 8-ajame de\xc5\xa1imtmetyje dailininkas Rogeris Armstrongas \xc4\x97m\xc4\x97 pie\xc5\xa1ti Juodul\xc4\xaf su akimis ir jis atrod\xc4\x97 tarsi \xc5\xa1e\xc5\xa1\xc4\x97lis, nebe paprastas \xc5\xbemogus su apsiaustu._NEWLINE_Per ilg\xc4\x85 nusikalstamumo karjer\xc4\x85, Fantomas Juodulys susikrov\xc4\x97 did\xc5\xbeiulius turtus pinig\xc5\xb3, kuriuos investavo \xc4\xaf versl\xc4\x85. Jo finansin\xc4\x97 galia leid\xc5\xbei\xc4\x85 jam \xc4\xafvykdyti ambicingiausius planus.'